stanford-oval/wikipedia huggingface dataset:
วันธงชัย อินทรวัตร
ประวัติ

วันธงชัย อินทรวัตร หรือ ต้อล เกิดในวันที่ 23 ธันวาคม พ.ศ. 2530 ที่จังหวัดเชียงใหม่ หลังจากที่จบการศึกษาจากโรงเรียนอนุบาลเชียงใหม่และโรงเรียนยุพราชวิทยาลัย ต้อลก็เข้าเรียนต่อในระดับปริญญาตรี ที่คณะนิติศาสตร์ มหาวิทยาลัยพายัพ จนถึง ปี 2 แต่ต้องดรอปไว้ เมื่อมาเข้าประกวด ทรู อะคาเดมี่ แฟนเทเชีย ซีซั่นที่ 4 (True Academy Fantasia Season 4)
ปัจจุบัน โอนหน่วยกิตมาศึกษาต่อที่ คณะนิติศาสตร์ มหาวิทยาลัยรามคำแหง
ต้อลรักในดนตรีมาตั้งแต่เด็กเนื่องจากได้รับแรงบันดาลใจโดยตรงจากคุณพ่อที่เป็นอดีตนักดนตรีและนักแต่งเพลงซึ่งได้สนับสนุนให้ต้อลเล่นเครื่องดนตรีและร้องเพลง ต้อลได้ฝึกเล่นอิเล็กโทนเป็นครั้งแรกเมื่ออายุได้ 7 ปี และได้ฝึกฝนเล่นเครื่องดนตรีด้วยตัวเองอีกหลายชนิดในเวลาต่อมา เช่น เปียโน กีตาร์ กลอง เบส ไวโอลิน และฟลุต
นอกจากนี้ต้อลยังผ่านการประกวดร้องเพลงมาหลายเวที เช่น พานาโซนิคสตาร์ชาเลนจ์ เนสกาแฟมิวสิกชาเลนจ์ และได้รับรางวัลชนะเลิศในการแข่งขันของแลคตาซอย ต้อลได้รับเลือกเป็นสมาชิกในโครงการยุวชนเสียงดีในระดับประถมศึกษาของโรงเรียน และยังเข้าร่วมวงโยธวาทิตในระดับมัธยมศึกษา โดยมีหน้าที่ในการเป่าฟลุตอยู่ 2 ปี
ก่อนที่จะเข้ามาเป็นนักล่าฝันในรายการทรู อะคาเดมี่ แฟนเทเชีย ซีซั่นที่ 4 (True Academy Fantasia Season 4) ต้อลมีโอกาสได้รับเลือกเป็นสมาชิกในโครงการพิเศษของ สำนักงานคณะกรรมการป้องกันและปราบปรามยาเสพติด (ป.ป.ส) และได้ออกอัลบั้มที่มีชื่อว่า Go-getter ร่วมกับกลุ่มศิลปินที่ถูกสร้างขึ้นด้วยความสามารถและสร้างสรรค์ของเยาวชนภาคเหนือตอนบนเพื่อต่อต้านยาเสพติดและอบายมุข โดยในอัลบั้มนี้ต้อลได้มีส่วนร่วมขับร้องในเพลง ผู้หญิงดีดี
ปี 2558 ได้ย้ายค้ายมาอยู่ค่ายแกรมมี่ มีผลงานเพลงอย่าง "สภาวะไร้น้ำหนัก"
ด้านผลงานแสดง แสดงละครเรื่องแรกคือ เศรษฐีข้างเขียง
ทรู อะคาเดมี แฟนเทเชีย

ต้อลตัดสินใจสมัครคัดเลือกในเข้าแข่งขันในรายการทรู อะคาเดมี แฟนเทเชีย ฤดูกาลที่ 4 โดยสมัครเข้าออดิชันจากภาคเหนือ ซึ่งเป็นบ้านเกิดของต้อล ต้อลผ่านเข้ารอบ 100 คน และเข้ามาออดิชั่นรอบสุดท้ายที่ โรงแรมโซฟิเทล กรุงเทพ ในวันที่ 29 เมษายน 2550 และในวันนั้น ต้อลก็ได้ก้าวเข้าสู่รอบ 20 คนสุดท้ายของรายการ โดยได้รับรหัสประจำตัวที่ใช้ในการแข่งขันคือ V9
17 มิถุนายน 2550 ต้อลและเพื่อน ๆ อีก 19 คน ก็ได้เดินทางเข้าสู่บ้านแมกโนเลียส์ เพื่อแข่งขันในรายการทรู อะคาเดมี แฟนเทเชีย ฤดูกาลที่ 4 อย่างเป็นทางการ
หลังจากที่ผ่านการแข่งขันมา 12 สัปดาห์เต็ม ในวันที่ 8 กันยายน 2550 ซึ่งเป็นวันตัดสิน ต้อล วันธงชัยก็ได้รับคะแนนจากการโหวตมากเป็นลำดับที่ 2 ทำให้ต้อลได้ตำแหน่งรองอันดับหนึ่งในการแข่งขัน ทรู อะคาเดมี แฟนเทเชีย ในฤดูกาลที่ 4 ไป
ผลงาน > เพลง และ อื่น ๆ > ในสังกัด True Fantasia

เพลง "ผู้หญิงดีดี" ในอัลบั้ม GO-Getter
รองชนะเลิศอันดับ 1 ของรายการ  ทรู อะคาเดมี่ แฟนเทเชีย ซีซั่นที่ 4 True Academy Fantasia Season 4
อัลบั้มเอกซ์ตรีมอาร์มี X-treme Army (รวมนักล่าฝันทั้ง 12 คน) เพลงเดี่ยว "คนที่อยู่ตรงหน้า", เพลงกลุ่มร็อค "Time Machine, และเพลงรวม "Army Energy"
มิวสิกวิดีโอเพลง Time Machine
อัลบั้ม Sand Sea & Me
หนังสือ True AF4 Symphony of Dreams
พรีเซนเตอร์ เป๊ปซี่
ถ่ายปกและลงสัมภาษณ์นิตยสาร แพรว,สุดสัปดาห์,Volume, ขวัญเรือน, เธอกับฉัน, Front, เปรียว, Twizt, U-Plus, New Kazz, Hamburger
ร่วมโครงการ "คนหล่อขอทำดี" กับ 26 ปี สุดสัปดาห์
อัลบั้มเดี่ยว "The Destination"
พรีเซนเตอร์ ธนาคารกรุงศรี ร่วมกับ นัท AF4 (ณัฐ ศักดาทร)
ละครเวทีเรื่อง โจโจ้ซัง รับบทเจ้าชายยามาโดริ 9-31 สิงหาคม 2551
อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง (รวมนักแสดงโจโจ้ซัง)
คอนเสิร์ตคู่เต็มรูปแบบ นัทต้อล 'Krungsri Presents NatTol Two Men Show' จำนวน 4 รอบ, 30-31 ต.ค. และ 1 พ.ย. 51 ที่ โรงละคร เอ็มเธียเตอร์ M theater
รางวัลชนะเลิศ ของรายการ The master
The Bachelor of Dream concert รวบรวม 8 หนุ่มโสดจากบ้าน AF มาประชันความหล่อ 9 พ.ค. 2552 ที่ รอยัล พารากอน ฮอลล์ สยามพารากอน
ดีวีดี บันทึกการแสดงสด The Bachelor of Dream concert
Single รักมุมใหม่
Single ประกอบละครเรื่อง เศรษฐีข้างเขียง เพลง ใจไม่หยุดฝัน และ คนที่พร้อมให้เธอ
ละครเวทีเรื่อง เดอะ เลเจนด์ ออฟ เร่ขายฝัน เฉลียง เดอะ มิวสิคัล รับบท แสนเก้า 2-18 ตุลาคม 2552 (18 รอบการแสดง)
ละครเวทีเรื่อง เดอะ เลเจนด์ ออฟ เร่ขายฝัน เฉลียง เดอะ มิวสิคัล รับบท แสนเก้า 15-17 มกราคม 2553 (3 รอบการแสดง)
อัลบั้มเพลงประกอบละครเวที เดอะ เลเจนด์ ออฟ เร่ขายฝัน เฉลียง เดอะ มิวสิคัล
Single ประกอบภาพยนตร์  "With Love ด้วยรัก" เพลง นิยามรัก
CD Album : คุณพระสิบทิศ : รวมบทเพลงไพเราะจากรายการคุณพระช่วย เพลง รางวัลแด่คนช่างฝัน : ต้อล วันธงชัย / หนึ่ง อภิวัฒน์ (วง ETC) / เป้ บดินทร์ (วง Mild) และเพลง ดอกไม้ให้คุณ : ณัฐ ศักดาทร / ต้อล วันธงชัย
CD Album :  The Young Bachelor ( เพลง ใจไม่หยุดฝัน, คนที่พร้อมให้เธอ, คนสำคัญคืนสำคัญ/ร้องร่วมกับThe Young Bachelor ตี๋ มิว ปั๊ม แจ๊ค อ๊อฟ ที แม็ค อิชย์ )
Single รสชาติความรัก
Single ผู้ร้ายตัวปลอม
Single ปิดปรับปรุง
ผลงาน > เพลง และ อื่น ๆ > ในสังกัด GMM Grammy

Single นาทีที่ไม่มีฉัน
Single เหงาเหมือนกันหรือเปล่า
Single สภาวะไร้น้ำหนัก
Single อย่าเปลี่ยนไป (โรส ศิรินทิพย์ Feat. ต้อล วันธงชัย)
ผลงาน > เพลง และ อื่น ๆ > ประกอบซีรีส์

| ประกอบซีรีส์> ชื่อเพลง | ประกอบซีรีส์> นักร้อง | ประกอบซีรีส์> เพลงประกอบซีรีส์ | ประกอบซีรีส์>  | ประกอบซีรีส์>  |
| --- | --- | --- | --- | --- |
| ประตู | ต้อล วันธงชัย | เลิฟซิคเดอะซีรีส์ รักวุ่น วัยรุ่นแสบ ซีซั่น 2 |  |  |
| รักไม่มีเงื่อนไข | (ต้อล วันธงชัย ร้องร่วมกับ ณัฐ ศักดาทร) | เลิฟซิคเดอะซีรีส์ รักวุ่น วัยรุ่นแสบ ซีซั่น 2 |  |  |
| แด่เธอที่รัก | ต้อล วันธงชัย | U-Prince Series ตอน สิบทิศ |  |  |
| ถ้าเธอมองที่ใจ | ต้อล วันธงชัย | The Cupids บริษัทรักอุตลุด ตอน กามเทพออกศึก |  |  |
| เหตุผลที่ยังมีชีวิตอยู่ | ต้อล วันธงชัย | My Dear Loser รักไม่เอาถ่าน ตอน Monster Romance |  |  |
การแสดง > ละครโทรทัศน์

| ละครโทรทัศน์ |
| --- | --- | --- | --- | --- |
| ปี พ.ศ. | เรื่อง |  รับบทเป็น | หมายเหตุ |  |
| 2553 | “เศรษฐีข้างเขียง” | อาหลาน |  ช่อง3  |  |
| 2553 | “คู่รักชักศอก” | ธง | (ช่อง HaHay, True Vision Ch.66  19 ก.พ.- 6 มิ.ย. 53) |  |
การแสดง > ละครเวที

| ละครเวที |
| --- | --- | --- | --- | --- |
| ปี พ.ศ. | เรื่อง |  รับบทเป็น | หมายเหตุ |  |
| 2551 | “โจโจ้ซัง” | เจ้าชายยามาโดริ | @M Theatre |  |
| 2552 | “เร่ขายฝัน เฉลียงเดอะมิวสิกัล” | แสนเก้า | @M Theatre |  |
| 2555 | “หนึ่งในดวงใจ สุนทราภรณ์ เดอะมิวสิกัล" | ชาติชาย | @M Theatre |  |
| 2556 | “ว้าวุ่น 2013 ซีนย้อนยุคแต่มุขทันสมัย" | หยวก | @M Theatre |  |
การแสดง > ละครซีรีส์

| ละครซีรีส์ |
| --- | --- | --- | --- | --- |
| ปี พ.ศ. | เรื่อง |  รับบทเป็น | หมายเหตุ |  |
| 2553 | "บริษัท สร้างสุข" ตอน แม่ครับ | หนูแดง | นักแสดงรับเชิญ ช่อง 9 (ออกอากาศ 8 ส.ค. 53) |  |
| 2556 | ”Forward ท้าเวลา พลิกอนาคต” | กันต์ | นักแสดงรับเชิญ ช่อง 9 (ออกอากาศ 24 พ.ย. 56) |  |
| 2558 | "Wifi Society" ตอน Just Only You ... คนเดียวที่รัก | ยุ่น | นักแสดงรับเชิญ ช่องวัน (ออกอากาศ 13 ก.ย. 58) |  |
| 2560 | My Dear Loser รักไม่เอาถ่าน ตอน Monster Romance | ปก |  |  |
การแสดง > ละครซิตคอม

| ละครซิตคอม |
| --- | --- | --- | --- | --- |
| ปี พ.ศ. | เรื่อง |  รับบทเป็น | หมายเหตุ |  |
| 2552 | “ระเบิดเถิดเทิง” รุ่น 3 | บีน | นักแสดงประจำ   (ออกอากาศ  ช่อง 5  ทุกวันอาทิตย์ เวลา 14.00 - 15.25 น. ปี 52) |  |
| 2552 | “ศึกวันชูใจ”  ตอน สตาร์ ค้นฟ้าคว้าใจ 1-2 | สตาร์ | นักแสดงรับเชิญ  ช่อง 7  |  |
| 2552 | "เทวดาสาธุ"  ตอน แผนการร้ายนายจอมเหวี่ยง | โต | นักแสดงรับเชิญ  ช่อง 3  |  |
| 2552 | “ตลกหกฉาก” | - | นักแสดงรับเชิญ  ช่อง 5  |  |
| 2553 | “ระเบิดเถิดเทิง” รุ่น 3 | บีน | นักแสดงประจำ   (ออกอากาศ  ช่อง 5  ทุกวันอาทิตย์ เวลา 14.00 - 15.25 น. ปี 53) |  |
การแสดง > ภาพยนตร์

| ภาพยนตร์ |
| --- | --- | --- | --- | --- |
| ปี พ.ศ. | เรื่อง |  รับบทเป็น | หมายเหตุ |  |
| 2553 | "With Love ด้วยรัก" | เคน | ฉาย 24 มีนาคม 2553 |  |
แหล่งข้อมูลอื่น

เว็บไซต์หลักของต้อล วันธงชัย อินทรวัตร AF4
เว็บไซต์ของนัท-ต้อล เก็บถาวร 2007-08-16 ที่ เวย์แบ็กแมชชีน
Harry Pottol @ Pantip
V-Diary[ลิงก์เสีย]
Club ของต้อล เก็บถาวร 2008-08-21 ที่ เวย์แบ็กแมชชีน
วันธงชัย อินทรวัตร ที่อินสตาแกรม
| ด ค กทรู อคาเดมี่ แฟนเทเชีย ซีซั่นที่ 4 |
| --- | --- |
นัท  ·  แจ็ค  ·  พะแพง  ·  แอ้  ·  บอมบ์  ·  อิ๋งอิ๋ง  ·  เอี่ยว  ·  มิวสิก  ·  ต้อล  ·  น้ำฝน  ·  แคท  ·  ตี๋  ·  แมน  ·  แอนตี้  · ดิว  ·  โจ้  ·  ลูกโป่ง  ·  ปุยฝ้าย  ·  ปอง  ·  เดียร์
อะคาเดมี แฟนเทเชีย: ฤดูกาลที่ 3 (2549)  ·  ฤดูกาลที่ 4 (2550)  ·  ฤดูกาลที่ 5 (2551)
| ด ค กทรู อะคาเดมี่ แฟนเทเชีย |
| --- | --- | --- |
| ฤดูกาล | 1 • 2 • 3 • 4 • 5 • 6 • 7 • 8 • 9 • 10 • 11 • 12 |  |
| พิธีกร | เศรษฐา ศิระฉายา |  |
| สุดยอดนักล่าฝัน | พชรพล จั่นเที่ยง •  ศุภณัฐ เฉลิมชัยเจริญกิจ •  เกียรติกมล ล่าทา  • ณัฐ ศักดาทร  • ณัฎฐ์ ทิวไผ่งาม  • นิภาภรณ์ ฐิติธนการ • อรรณพ ทองบริสุทธิ์ • ธนษิต จตุรภุช • ภรภัสสรณ์ ชัยอนันต์นิธิ • ภูริวัชร์ ธีระชาติ • สาธิดา ปิ่นสินชัย • อภิสร สุขวัฒนาศัย |  |
| รองชนะเลิศอันดับ 1 |  ธัญนันท์ มหาพิรุณ •  พัดชา เอนกอายุวัฒน์ •  สักกทัศน์ กุลไพศาล • วันธงชัย อินทรวัตร •  ภัทรภณ โตอุ่น • ณัฎฐ์ณัชชา นำเจริญสมบัติ • ณัฐวัตร ดีวงกิจ • จีรวัลย์ สอนสะอาด  •  วงศพัทธ์ ตั้งนิยม • เมธี ทับทิมทอง • วัฒน์ สุดกล้า • จิรโรจน์ ศรุณานิธิโรจน์ |  |
| รองชนะเลิศอันดับ 2 | ปองศักดิ์ รัตนพงษ์ • พิษณุ นิ่มสกุล • สิทธิชัย ผาบชมพู •  ธนัยนันท์ เต็มปรีชา • สหรัส นฤคุปต์ชาญชัย • ทีป์ชลิต พรหมชนะ • ธนบัตร งามกมลชัย •  นนทนันท์ อัญชุลีประดิษฐ์ • วิชเวช เอื้ออำพน • ธัญชนิต ศรีสมเพ็ชร • ภูมิสิทธิ์ วงศ์สมบูรณ์ • ภัทรพงศ์ เวศกามี |  |
| บุคคลอื่นที่มีชื่อเสียง | ซีแนม สุนทร •  อนุสรา วันทองทักษ์ • ธนกฤต พานิชวิทย์ • มิณฑิตา วัฒนกุล •  นลินธารา โฮเลอร์  •  รัชพล แย้มแสง • ภคมน บุณยะภูติ • วิวิศน์ บวรกีรติขจร •  ณัฏฐพัชร วิพัธครตระกูล• เมธัส ตรีรัตนวารีสิน  • อัษฎาพร สิริวัฒน์ธนกุล • สาวิตรี สุทธิชานนท์ • คนึงพิมพ์ ธนพิชชากรณ์ • ป่านทอทอง บุญทอง•  เบนจามิน โจเซฟ วาร์นี•  เศรษฐพงศ์ เพียงพอ•  นิศาชล สิ่วไธสง•  พรนับพัน พรเพ็ญพิพัฒน์•  กัญญ์กุลณัช ปัญญากิตตินันท์ |  |
| ส่วนเกี่ยวข้อง | ทรูวิชั่นส์ |  |
| ด ค กเดอะมาสเตอร์ |
| --- | --- | --- |
| พิธีกร |  เศรษฐา ศิระฉายา  |  |
| ทีม M1 |  พชรพล จั่นเที่ยง  เกียรติกมล ล่าทา  วันธงชัย อินทรวัตร  รัชพล แย้มแสง  วิวิศน์ บวรกีรติขจร  |  |
| ทีม M2 |  ณัฐ ศักดาทร  ธัญนันท์ มหาพิรุณ  สักกทัศน์ กุลไพศาล  ภัทรภณ โตอุ่น  สาวิตรี สุทธิชานนท์  |  |
| ทีม M3 |  พัดชา เอนกอายุวัฒน์  ศุภณัฐ เฉลิมชัยเจริญกิจ  พาสนา ทองบุญเรือง  ธนัยนันท์ เต็มปรีชา  ณัฎฐ์ ทิวไผ่งาม  |  |
| ช่องการออกอากาศ |  ทรูวิชั่นส์  |  |
| บทความที่เกี่ยวข้อง |  ทรูแฟนเทเชีย  ทรู อะคาเดมี แฟนเทเชีย  |  |
Word2vec

word2vec เป็นชุดของแบบจำลองที่ใช้ในการสร้างการฝังคำ แบบจำลองเหล่านี้เป็นโครงข่ายประสาทเทียมสองชั้นแบบตื้นที่ได้รับการฝึกเพื่อสร้างบริบททางภาษาของคำขึ้นใหม่ โดยใช้คลังข้อความ ขนาดใหญ่ และสร้างปริภูมิเวกเตอร์ขึ้นมาอันหนึ่ง โดยทั่วไปปริภูมิเวกเตอร์นี้ประกอบด้วยหลายร้อยมิติ และแต่ละคำในคลังข้อมูลถูกกำหนดให้กับเวกเตอร์แต่ละตัวภายในปริภูมิเวกเตอร์ เวกเตอร์คำที่ใช้บริบทเดียวกันภายในคลังข้อมูลจะถูกวางไว้ใกล้กันในปริภูมิเวกเตอร์
word2vec ถูกสร้างขึ้น ตีพิมพ์ และจดสิทธิบัตรในปี 2013 โดยทีมนักวิจัยที่นำโดยโตมาช มิโคโลฟ (Tomáš Mikolov) จากกูเกิล ขั้นตอนวิธีนี้ได้รับการวิเคราะห์และอธิบายโดยนักวิจัยคนอื่น ๆ
การฝังเวกเตอร์ที่สร้างขึ้นโดยใช้ขั้นตอนวิธี word2vec มีข้อดีหลายประการเมื่อเปรียบเทียบกับขั้นตอนวิธีก่อนหน้า เช่น การวิเคราะห์ความหมายแฝง
แบบจำลอง CBoW และแบบจำลอง skip-gram

แบบจำลอง word2vec แบ่งหลัก ๆ เป็น 2 แบบตามวิธีการในการฝึก คือ แบบจำลอง ถุงคำแบบต่อเนื่อง (continuous bag-of-words, CBoW) และ แบบจำลอง skip-gram
แบบจำลอง CBoW ทำนายคำปัจจุบันจากคำบริบทโดยรอบ โดยลำดับของคำในบริบทไม่ได้ถูกนำมาคิดด้วย ส่วนแบบจำลอง skip-gram ใช้คำปัจจุบันเพื่อทำนายคำที่อยู่รอบข้าง ยิ่งคำที่อยู่รอบข้างมีความใกล้เคียงคำปัจจุบันมากเท่าไร ยิ่งให้น้ำหนักต่อคำรอบข้างนั้นมากขึ้นเท่านั้น
ตามบันทึกของผู้เขียน แบบจำลอง skip-gram จะช้ากว่ารูปแบบ CBoW แต่จะได้ผลดีสำหรับคำที่มีความถี่ต่ำในการปรากฏต่ำ
การกำหนดพารามิเตอร์

ผลการฝึก word2vec อาจขึ้นอยู่กับการกำหนดพารามิเตอร์ โดยพารามิเตอร์ที่สำคัญแบ่งออกเป็นหลายส่วน
การกำหนดพารามิเตอร์ > ขั้นตอนวิธีการฝึก

แบบจำลอง word2vec สามารถฝึกได้โดยวิธีซอฟต์แมกซ์แบบลำดับชั้น หรือวิธีการสุ่มตัวอย่างเชิงลบ
เพื่อที่จะทำการประมาณค่าล็อกภาวะน่าจะเป็นมีเงื่อนไขที่จะทำให้แบบจำลองทำงานได้ดีที่สุด วิธีซอฟต์แมกซ์แบบลำดับชั้นจะใช้การเข้ารหัสฮัฟฟ์แมนเพื่อลดการคำนวณ ในขณะที่วิธีการสุ่มตัวอย่างเชิงลบจะทำโดยการลดลดภาวะน่าจะเป็นขององค์ประกอบเชิงลบให้น้อยที่สุด
ตามที่ผู้เขียนกล่าวไว้ วิธีซอฟต์แมกซ์แบบลำดับชั้นมีประสิทธิภาพมากกว่า สำหรับคำที่มีความถี่ในการปรากฏต่ำ ในขณะที่การสุ่มตัวอย่างเชิงลบจะมีประสิทธิภาพมากกว่า สำหรับคำที่มีความถี่สูงและเวกเตอร์มิติต่ำ เมื่อจำนวนขั้นการฝึกเพิ่มขึ้น วิธีซอฟต์แมกซ์แบบลำดับชั้นจะมีประโยชน์น้อยลง
การกำหนดพารามิเตอร์ > การสุ่มตัวอย่าง

คำที่มีความถี่ในการปรากฏสูงให้ข้อมูลเพียงเล็กน้อย การสุ่มตัวอย่างแค่คำที่มีความถี่เกินค่าขีดแบ่งจะช่วยเร่งความเร็วในการฝึกได้
การกำหนดพารามิเตอร์ > มิติ

ยิ่งมิติสูง คุณภาพการฝังคำก็จะยิ่งดีขึ้น แต่เมื่อมิติเพิ่มขึ้นถึงจุดหนึ่ง ผลของการเพิ่มมิติจะเห็นความเปลี่ยนแปลงลดลง โดยทั่วไปแล้ว จำนวนมิติเวกเตอร์จะตั้งค่าไว้ระหว่าง 100 ถึง 1,000
การกำหนดพารามิเตอร์ > หน้าต่างบริบท

จำนวนคำก่อนและหลังคำเป้าหมายที่จะรวมเป็นคำบริบทจะถูกกำหนดโดยขนาดของหน้าต่างบริบท ขนาดหน้าต่างบริบทที่ผู้เขียนแนะนำอยู่ที่ 10 สำหรับ skip-gram และอยู่ที่ 5 สำหรับ CBoW
แนวคิดต่อยอด

มีการเสนอแนวคิดต่อยอด word2vec เพื่อสร้างการฝังจากเอกสารทั้งหมด (แทนที่จะเป็นคำเดี่ยว ๆ)  วิธีแนวคิดต่อยอดนี้เรียกว่า paragraph2vec หรือ doc2vec ถูกนำไปใช้ใน ภาษาซี, ภาษาไพธอน  และ ภาษาจาวา/ภาษาสกาลา การใช้งานภาษาจาวาและภาษาไพธอนยังรองรับการอนุมานการฝังคำสำหรับเอกสารใหม่ที่เพิ่งเจอครั้งแรกด้วย
การวิเคราะห์

สาเหตุที่การเรียนรู้การฝังคำโดยใช้ word2vec ประสบความสำเร็จนั้นยังไม่เป็นที่เข้าใจกันดีนัก ก็อลท์แบร์ค และ เลวี ได้ชี้ให้เห็นว่าฟังก์ชันวัตถุประสงค์ word2vec ให้ผลการฝังที่คล้ายกัน (วัดโดยความคล้ายคลึงโคไซน์) สำหรับคำที่ปรากฏในบริบทที่คล้ายคลึงกัน ซึ่งสอดคล้องกับสมมติฐานการแจกแจงของจอห์น รูเปิร์ต เฟิร์ธ
Levy et al. (2015) ได้แสดงให้เห็นว่าประสิทธิภาพที่เหนือกว่าของ word2vec หรือการฝังที่คล้ายกันในงานแยกเฉพาะเป็นผลมาจากการเลือกไฮเปอร์พารามิเตอร์เฉพาะ มากกว่าจะเป็นผลมาจากตัวแบบจำลองเอง การถ่ายโอนไฮเปอร์พารามิเตอร์เหล่านี้ไปใช้แนวทางที่เป็นแบบดั้งเดิมมากขึ้นจะทำให้ได้ประสิทธิภาพที่คล้ายคลึงกันในงานแยกเฉพาะ อาโรราและคณะอธิบายว่า word2vec และขั้นตอนวิธีที่เกี่ยวข้องเป็นการดำเนินการอนุมานแบบจำลองก่อกำเนิดอย่างง่ายสำหรับข้อความ ซึ่งรวมถึงกระบวนการสร้างการเดินแบบสุ่มตามแบบจำลองหัวข้อบันทึกเชิงเส้น พวกเขาใช้สิ่งนี้เพื่ออธิบายคุณสมบัติหลายประการของการฝังคำ รวมถึงการใช้เพื่อแก้ไขคำเปรียบเทียบ
การเก็บความสัมพันธ์ทางความหมายและวากยสัมพันธ์

วิธีการฝังคำสามารถจับความคล้ายคลึงกันระหว่างคำได้หลายระดับ มิโคโลฟและคณะ (2013)  พบว่ารูปแบบความหมายและวากยสัมพันธ์สามารถทำซ้ำได้โดยใช้การดำเนินการแบบเวกเตอร์ รูปแบบต่าง ๆ เช่น "ความสัมพันธ์ ชาย->หญิง" และ "ความสัมพันธ์ พี่ชายน้องชาย->พี่สาวน้องสาว" นั้นมีความเหมือนกัน สามารถสร้างขึ้นได้โดยการดำเนินการทางพีชคณิตในการแสดงเวกเตอร์ของคำเหล่านี้ นั่นคือการแสดงเวกเตอร์ของ "พี่ชาย" - "ชาย" + "หญิง" ให้ผลลัพธ์ที่ใกล้เคียงกับการแสดงเวกเตอร์ของ "น้องสาว" มาก ความสัมพันธ์ดังกล่าวสามารถสร้างขึ้นสำหรับความสัมพันธ์เชิงความหมายที่หลากหลาย (เช่น เมืองหลวง-ประเทศ) และความสัมพันธ์เชิงวากยสัมพันธ์ (เช่น ปัจจุบันกาล-อดีตกาล)
การประเมินคุณภาพของแบบจำลอง

มิโคโลฟและคณะได้พัฒนาแนวทางในการประเมินคุณภาพของแบบจำลอง word2vec ที่ดึงเอารูปแบบความหมายและวากยสัมพันธ์ที่อธิบายไว้ข้างต้น  พวกเขาได้พัฒนาชุดความสัมพันธ์เชิงความหมาย 8,869 รายการ และความสัมพันธ์ทางวากยสัมพันธ์ 10,675 รายการเพื่อใช้เป็นเกณฑ์มาตรฐานในการทดสอบความแม่นยำของแบบจำลอง เมื่อประเมินคุณภาพของแบบจำลองเวกเตอร์ ผู้ใช้สามารถใช้ประโยชน์จากการทดสอบความแม่นยำที่ใช้ใน word2vec หรือพัฒนาชุดการทดสอบของตนเองที่มีความหมายสำหรับคลังข้อมูลที่ประกอบขึ้นเป็นแบบจำลอง วิธีการนี้ไม่เพียงแต่บ่งบอกว่าคำที่คล้ายกับคำทดสอบใดคำหนึ่งมากที่สุดนั้นเป็นไปได้โดยสัญชาตญาณ แต่ยังสามารถให้การทดสอบที่ยากขึ้นอีกด้วย
การประเมินคุณภาพของแบบจำลอง > พารามิเตอร์และคุณภาพของแบบจำลอง

การใช้พารามิเตอร์แบบจำลองที่แตกต่างกันและขนาดคลังข้อมูลที่ต่างกันอาจส่งผลกระทบอย่างมากต่อคุณภาพของแบบจำลอง word2vec สามารถปรับปรุงความแม่นยำได้หลายวิธี รวมถึงการเลือกโครงสร้างแบบจำลอง (แบบจำลอง CBoW หรือแบบจำลอง skip-gram) การเพิ่มชุดข้อมูลการฝึก การเพิ่มจำนวนมิติเวกเตอร์ และการเพิ่มขนาดหน้าต่างของคำที่ขั้นตอนวิธีพิจารณา การปรับปรุงแต่ละอย่างเหล่านี้ต้องแลกมาด้วยความซับซ้อนในการคำนวณที่เพิ่มขึ้นและเวลาในการสร้างแบบจำลอง
สำหรับแบบจำลองที่มีโครงสร้างขนาดใหญ่และมิติสูง แบบจำลอง skip-gram จะให้ความแม่นยำสูงสุด ซึ่งไม่เพียงเพิ่มความแม่นยำทางวากยสัมพันธ์สูงสุดในกรณีส่วนใหญ่ แต่ยังรวมถึงความแม่นยำของความสัมพันธ์ทางความหมายด้วย อย่างไรก็ตาม CBoW ยังสามารถได้รับผลลัพธ์ที่มีความแม่นยำใกล้เคียงกันด้วยต้นทุนการคำนวณที่ต่ำกว่า
เมื่อจำนวนคำที่ใช้และจำนวนมิติเพิ่มขึ้น ความแม่นยำโดยรวมก็จะดีขึ้น มิโคโลฟและคณะรายงานว่าการเพิ่มจำนวนข้อมูลการฝึกเป็นสองเท่าจะเพิ่มความซับซ้อนในการคำนวณและเทียบเท่ากับการเพิ่มจำนวนมิติเวกเตอร์เป็นสองเท่า
Altszyler และคณะได้ตรวจสอบประสิทธิภาพของ word2vec ในการทดสอบความหมายสองครั้งที่มีขนาดคลังข้อมูลที่ต่างกัน และพบว่า word2vec มีช่วงการเรียนรู้ที่สูงชัน โดยมีประสิทธิภาพเหนือกว่าเทคนิคการฝังคำอื่น สำหรับคลังคำขนาดกลางถึงขนาดใหญ่ (10 ล้านคำขึ้นไป) แต่สำหรับคลังคำขนาดเล็กนั้น วิธีการวิเคราะห์ความหมายแฝงจะมีประสิทธิภาพเหนือกว่า นอกจากนี้ พวกเขายังได้แสดงให้เห็นว่าการกำหนดค่าพารามิเตอร์ที่เหมาะสมที่สุดนั้นขึ้นอยู่กับงานและคลังข้อมูล อย่างไรก็ตาม ในกรณีของ skip-gram โดยใช้คลังข้อมูลขนาดกลาง จำนวนมิติ=50 ขนาดหน้าต่าง=15 และ ตัวอย่างเชิงลบ=10 ดูเหมือนจะเป็นการตั้งค่าพารามิเตอร์ที่เหมาะสม
แบบจำลอง CBoW
แบบจำลอง skip-gram
ภาพแสดงความสัมพันธ์ของคำโดยระยะห่างในปริภูมิเวกเตอร์
วาสนา วีระชาติพลี

วาสนา วีระชาติพลี (ด้านหลัง ใส่เสื้อดำและแว่นกันแดด) กับวงซูเอด ที่ทาวเวอร์เรคคอร์ด
วาสนา วีระชาติพลี หรือ ป้าแต๋ว เกิดวันที่ 24 ตุลาคม พ.ศ. 2495 เป็นดีเจชื่อดัง จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย จบด้วยคะแนนเกียรตินิยม สมัยที่เธอเรียนอยู่ที่จุฬาฯ เธอเคยเป็นทั้งนักดนตรีจากสถาบันศึกษาเดิม และเป็นนักร้องของสโมสรนิสิตจุฬาลงกรณ์มหาวิทยาลัย (ส.จ.ม.) อีกด้วย จึงมีพื้นฐานของความรู้ในเรื่องของเพลงสากลเป็นอย่างดี ทั้งยังเป็นผู้ที่มีพื้นฐานภาษาอังกฤษอย่างดีเยี่ยม ต่อมาได้เป็นดีเจหญิงคนแรกของรายการ nite spot จากการชักชวนของอิทธิวัฒน์ เพียรเลิศ เธอได้จัดรายการ Together Again และ Radioactive ทางคลื่น 99 เม็กกะเฮิร์ตซ ก่อนที่จะมีการเปลี่ยนแปลงอีกหลายครั้งภายในชื่อ Radioactive การจัดรายการเพลงในช่วงนั้น เป็นการปฏิวัติวงการรายการวิทยุด้วยการเลิกเปิดเพลงร็อกเก่า ๆ และเพลงป๊อป แต่เปิดเพลงแนวโมเดิร์นร็อกที่เป็นซาวนด์ดนตรีจากอังกฤษยุค 80 แทน แล้วก็มีการเลือกเพลงจากยุค 70 เข้ามาเปิดด้วย
เธอเป็นผู้ผลักดันแนวอัลเทอร์เนทีฟในประเทศไทย ได้นำหลาย ๆ วงเข้ามาเปิดคอนเสิร์ตในประเทศไทยเช่น เดวิด โบวี่, ซูเอด, แมนิค สตรีท พรีชเชอร์ส ในปี 2536 หลังจากนั้นเธอได้ใช้ชีวิตอยู่ที่ประเทศอังกฤษกว่าสิบปี โดยเธอได้จัดรายการ London Express จัดแบบบันทึกเทปและส่งมาออกอากาศที่ประเทศไทย นอกจากนี้เธอยังมีผลงานหนังสือที่ชื่อ ลุยเดี่ยว เที่ยวแบบวาสนา วีระชาติพลี กับสำนักพิมพ์สามสี เธออยู่ที่ประเทศอังกฤษโดยทำงานอยู่ Goldman Sachs แผนก Event Organization ในลักษณะการจัดงาน มีทติง จัดปาร์ตี้ต่าง ๆ ทำได้อยู่หกปี
5 ตุลาคม พ.ศ. 2549 เธอได้เป็นดีเจ ในงานปาร์ตี้ Dude/sweet ที่คลับ Astra จากนั้นจัดรายการที่ yesindie.com ทุกวันพุธ บ่ายสองโมง และทุกวันศุกร์ ตั้งแต่สามทุ่มครึ่งหรือสี่ทุ่ม จนถึง ปี2560 เป็นระยะเวลา 11 ปี กับการจัดรายการที่ yesindie.com และปัจจุบันได้ย้ายมาจัดรายการที่ http://www.wassieradio.com/ ออกอากาศผ่าน internet ครั้งแรกในเดือนตุลาคม 2560 จนถึงปัจจุบัน ทุกวันอังคาร และวันพฤหัสบดี เวลาสี่ทุ่ม ถึงห้าทุ่มครึ่ง และทาง thisiscat.com ทุกวันเสาร์ ตั้งแต่เวลา สี่ทุ่มถึงเที่ยงคืน
รูปแบบการจัดรายการ

แนวคิดในการจัดรายการที่จะอัปเดตศิลปินและแนวดนตรีใหม่ ๆ และ ล้ำ ให้ผู้ฟัง (หรือ ล้างสมอง ตามทรรศนะของป้าแต๋ว) การจัดรายการต่อ ๆ มาเธอได้นำความเป็นตัวของตัวเองมาใช้ ตั้งแต่การนำเอาชื่ออัลบั้ม มาอ่านประกอบการพูด การตอบคำถามจากแฟนเพลงที่โทรฯเข้ามาของเพลง เธอเข้มงวดกับการออกเสียงภาษาอังกฤษ
เธอมักใช้เพลงโปรดที่เธอต้องการ ”ดัน” โดยเฉพาะ มาใช้โปรยหัวรายการเป็นประจำ จนคนฟังถูกชักนำให้ชอบเพลงดังกล่าวไปโดยปริยาย และทั้งเธอยังสรรหาเรื่องราวต่าง ๆ ของเพลงหรือนักร้องคนนั้นมาเล่าซึ่งเป็นข้อมูลลึกและละเอียด
การเลือกเพลงเพื่อมาเล่นในช่วงรายการ วาสนา ยังเลือกเพลงที่ไม่เหมือนใคร ไม่ใช่เป็นเพลงที่กำลังเป็นที่นิยม เธอกลับต่อต้านเพลงแนวนี้ มิใยดีกับแฟนเพลงที่โทรฯ เข้ามาขอเพลงหากไม่ถูกใจ แต่ยังแนะนำให้ไปหาฟังที่รายการอื่น การฟังเพลงแนวที่เธอชอบในปัจจุบันเรียกว่าเพลงแนว "อินดี้"
เธอยังเป็นต้นแบบ ให้ดีเจรุ่นหลัง ๆ ไม่ว่าจะเป็น วงศ์สุภา วีระชาติพลี, เดือนเพ็ญ สีหรัตน์, นิมิตร ลักษมีพงษ์, อาทิตย์ พรหมประสิทธิ์ และ อลิศรา ศิริชุมแสง ได้ยึดเป็นแนวทางในการจัดรายการเพลงในยุคต่อ ๆ มา
สมบัติ คุรุพันธ์

| ดร> สมบัติ คุรุพันธ์ |
| --- | --- |

ผู้ช่วยรัฐมนตรีประจำกระทรวงการท่องเที่ยวและกีฬา
ดำรงตำแหน่ง 5 ตุลาคม พ.ศ. 2555 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
 
ข้อมูลส่วนบุคคล
เกิด: 9 กุมภาพันธ์ พ.ศ. 2494 (73 ปี) อุบลราชธานี ประเทศไทย
ศาสนา: พุทธ

ดร.สมบัติ คุรุพันธ์ คณะกรรมการโอลิมปิกแห่งประเทศไทย นายกสมาคมแฮนด์บอลแห่งประเทศไmย อดีตผู้ช่วยรัฐมนตรีช่วยว่าการกระทรวงการท่องเที่ยวและกีฬา ในรัฐบาล ยิ่งลักษณ์ ชินวัตร  อดีตปลัดกระทรวงการท่องเที่ยวและกีฬา  และอดีตอธิบดีกรมพลศึกษา
ประวัติ

ดร.สมบัติ คุรุพันธ์ เกิดเมื่อวันที่ 9 กุมภาพันธ์ พ.ศ. 2494 ที่บ้านเลขที่ 1 หมู่ที่ 10 ตำบลดงบัง อำเภอลืออำนาจ จังหวัดอำนาจเจริญ  เป็นบุตรของ นายวันนี – นางแหวน  คุรุพันธ์       มีพี่-น้อง 6 คน เป็นบุตรคนที่ 5
การศึกษา

ป.กศ. ป.กศ.(สูง) กศ.บ. วท.ม.(สาธารณสุขศาสตร์) ศิลปศาสตรดุษฎีบัณฑิตกิตติมศักดิ์(วิทยาการนวตกรรมสังคม) Doctor of Management and Leadership (Strategic Management and Leadership) การบริหารรัฐกิจและกฎหมายมหาชน รุ่นที่ 1 (ปรม.1) วิทยาลัยป้องกันราชอาณาจักร รุ่นที่ 47 (วปอ. 47)
ตำแหน่งทางราชการ

-    รับราชการครั้งแรกในตำแหน่ง ครูตรี  โรงเรียนอำนาจเจริญ อำเภออำนาจเจริญ จังหวัดอุบลราชธานี (สังกัดกรมสามัญศึกษา)
-    อาจารย์ 1 – 2  วิทยาลัยพลศึกษาจังหวัดอ่างทอง
-    ผู้ช่วยผู้อำนวยการวิทยาลัยพลศึกษาจังหวัดอ่างทอง
-    หัวหน้าฝ่ายส่งเสริมสุขภาพ  กองส่งเสริมพลศึกษาและสุขภาพ กรมพลศึกษา
-    หัวหน้าฝ่ายวิทยาลัยพลศึกษา  กรมพลศึกษา
-    ผู้อำนวยการโครงการจัดตั้งโรงเรียนกีฬาจังหวัดสุพรรณบุรี (โรงเรียนกีฬาแห่งแรก) กรมพลศึกษา
-    อาจารย์ใหญ่โรงเรียนกีฬาจังหวัดสุพรรณบุรี (คนแรก) กรมพลศึกษา
-    เลขานุการกรม  กรมพลศึกษา กระทรวงศึกษาธิการ
-    ผู้อำนวยการกองแผนงาน  กรมพลศึกษา กระทรวงศึกษาธิการ
-    ผู้อำนวยการสำนักนโยบายและยุทธศาสตร์ กระทรวงการท่องเที่ยวและกีฬา
-    รองผู้อำนวยการสำนักงานพัฒนาการกีฬาและนันทนาการ กระทรวงการท่องเที่ยวและกีฬา
-    ผู้ตรวจราชการกระทรวง กระทรวงการท่องเที่ยวและกีฬา
-    ผู้อำนวยการสำนักงานพัฒนาการกีฬาและนันทนาการ กระทรวงการท่องเที่ยวและกีฬา
-    อธิบดีกรมพลศึกษา กระทรวงการท่องเที่ยวและกีฬา
-    ปลัดกระทรวงการท่องเที่ยวและกีฬา กระทรวงการท่องเที่ยวและกีฬา
-    ผู้ช่วยรัฐมนตรีประจำกระทรวงการท่องเที่ยวและกีฬา
ตำแหน่งทางการเมือง

-    นักวิชาการประจำกรรมาธิการ รองประธานคณะกรรมาธิการหลายคณะ ในวุฒิสภา และสภาผู้แทนราษฎร
-    ผู้ช่วยรัฐมนตรีประจำกระทรวงการท่องเที่ยวและกีฬา (3 วาระ)
ตำแหน่งทางการกีฬา

-   คณะกรรมการโอลิมปิกแห่งประเทศไทย ในพระบรมราชูปถัมภ์
-   กรรมการผู้ทรงคุณวุฒิ ในคณะกรรมการนโยบายกีฬาแห่งชาติ
-   กรรมการผู้ทรงคุณวุฒิ ในคณะกรรมการกีฬามหาวิทยาลัยแห่งประเทศไทย
-   นายกสมาคมกีฬาแฮนด์บอลแห่งประเทศไทย
-   ประธานสมาพันธ์กีฬาแฮนด์บอลแห่งอาเซียน
-   คณะกรรมการบริหารสมาพันธ์แฮนด์บอลแห่งเอเชีย
-   ประธานสมาพันธ์ฟุตบอลนักเรียนแห่งเอเชีย
-   ประธานคณะกรรมการอำนวยการฟุตบอลลีกภูมิภาค
ตำแหน่งคณะกรรมการรัฐวิสาหกิจ

-   คณะกรรมการการกีฬาแห่งประเทศไทย
-   คณะกรรมการการท่องเที่ยวแห่งประเทศไทย
ตำแหน่งคณะกรรมการสภามหาวิทยาลัย

-    คณะกรรมการสภาสถาบันการพลศึกษา
-    คณะกรรมการสภามหาวิทยาลัยราชภัฏสวนสุนันทา
-    คณะกรรมการสภามหาวิทยาลัยศรีปทุม
รางวัลยกย่องเชิดชูเกียรติ

-    ศิษย์เก่าดีเด่นวิทยาลัยพลศึกษาจังหวัดมหาสารคาม มหาวิทยาลัยศรีนครินทรวิโรฒ คณะสาธารณสุขศาสตร์ มหาวิทยาลัยมหิดล
-    รางวัล “คนดีศรีเมืองลือ” “คนดีศรีอำนาจเจริญ” “คนดีศรีอีสาน”
-    ข้าราชการดีเด่น  ผู้บริหารดีเด่น
-    ผู้บริหารสมาคมกีฬาดีเด่น  ผู้ทรงคุณค่าด้านการกีฬา  ผู้ทรงคุณค่าในการส่งเสริมกีฬานักเรียนอาเซียน
ตำแหน่งหน้าที่รับผิดชอบปัจจุบัน

-    คณะกรรมการโอลิมปิกแห่งประเทศไทย ในพระบรมราชูปถัมภ์
-    กรรมการผู้ทรงคุณวุฒิ ในคณะกรรมการนโยบายกีฬาแห่งชาติ
-    กรรมการผู้ทรงคุณวุฒิ ในคณะกรรมการกีฬามหาวิทยาลัยแห่งประเทศไทย
-    นายกสมาคมกีฬาแฮนด์บอลแห่งประเทศไทย
-    ประธานสมาพันธ์กีฬาแฮนด์บอลแห่งอาเซียน
-    คณะกรรมการบริหารสมาพันธ์แฮนด์บอลแห่งเอเชีย
-    นายกสมาคมศิษย์เก่ามหาวิทยาลัยศรีนครินทรวิโรฒ
-    รองประธานมูลนิธิ ศาสตราจารย์นายแพทย์ บุญสม  มาร์ติน
-    ประธานมูลนิธิ สมบัติ  คุรุพันธ์
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2546 –  เหรียญจักรพรรดิมาลา (ร.จ.พ.)